title: A Bizottság 79/2012/EU végrehajtási rendelete ( 2012. január 31. ) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról

text:
               1.2.2012

               HU

               Az Európai Unió Hivatalos Lapja

               L 29/13

         A BIZOTTSÁG 79/2012/EU VÉGREHAJTÁSI RENDELETE
   (2012. január 31.)
   a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról
   (átdolgozás)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 14., 32., 48., 49. cikkére és 51. cikkének (1) bekezdésére,
   mivel:

               (1)

               A csalás elleni küzdelmet szolgáló eszközök javítása és kiegészítése érdekében a hozzáadottérték-adó területén történő közigazgatási együttműködésről, valamint a 218/92/EGK rendelet hatályon kívül helyezéséről szóló, 2003. október 7-i 1798/2003/EK tanácsi rendelet (2) átdolgozásra került, annak helyébe a 904/2010/EU rendelet lépett. A 904/2010/EU rendeletben foglalt szabályoknak a 904/2010/EU rendeletet végrehajtó jogi aktusok szintjén is indokolt érvényre jutniuk.

               (2)

               A hozzáadottérték-adó területén való közigazgatási együttműködésről szóló 1798/2003/EK tanácsi rendelet végrehajtására vonatkozó rendelkezések megállapításáról szóló, 2004. október 29-i 1925/2004/EK bizottsági rendelet (3) jelentősen módosult. Mivel a 904/2010/EU rendelet elfogadását követően további módosításokra van szükség és az információcsere is egységes szabályozást igényel, a rendeletet az áttekinthetőség érdekében át kell dolgozni az 1798/2003/EK rendelet 34a. és 37. cikkének a 2008/9/EK tanácsi irányelv szerinti héa-visszatérítéssel kapcsolatos végrehajtási szabályai megállapításáról szóló, 2009. november 30-i 1174/2009/EK bizottsági rendelettel (4) egyetemben.

               (3)

               A tagállamok közötti információcsere megkönnyítése érdekében az előzetes megkeresés nélküli információcsere pontos kategóriáinak, gyakoriságának és gyakorlati megvalósításának meghatározása szükséges. Amennyiben a tagállamok bizonyos mértékig nem kívánnak részt venni az ilyen jellegű információcserében, arról tájékoztatniuk kell a Bizottságot a 904/2010/EU rendelet 14. cikkének (1) bekezdésével összhangban.

               (4)

               A 904/2010/EU rendelet 51. cikke értelmében az adóhatóságoknak az információkat lehetőleg elektronikus úton kell kicserélniük egymással. Ennek megfelelően meg kell határozni a gyakorlati szabályokat és a technikai részleteket.

               (5)

               Gyakorlati szabályokat szükséges megállapítani a számlázási szabályokkal kapcsolatban nyújtandó információk, a nem letelepedett adóalanyokra vonatkozó különös szabályozás összefüggésében az alkalmazandó héakulcsokról szóló információk, valamint a nem a visszatérítés helye szerinti tagállamban, hanem egy másik tagállamban letelepedett adóalanyok részére a 2006/112/EK irányelvben előírt hozzáadottértékadó-visszatérítés részletes szabályainak megállapításáról szóló, 2008. február 12-i 2008/9/EK tanácsi irányelv (5) 9. cikkének (2) bekezdésében említett, elektronikus kódok formájában benyújtandó kiegészítő információk tekintetében.

               (6)

               Annak érdekében, hogy a tagállamok hatékonyan élhessenek a 2008/9/EK irányelv bizonyos rendelkezései alapján biztosított adatbekérés lehetőségével, indokolt megállapítani az adott információcsere folyamán alkalmazandó harmonizált kódokat, valamint az információcsere módját, a 904/2010/EU rendeletnek megfelelően.

               (7)

               A 2008/9/EK irányelv 9. cikkének (2) bekezdése értelmében a visszatérítés helye szerinti tagállam a 2008/9/EK irányelv 9. cikkének (1) bekezdésében meghatározott kódok kiegészítése céljából a kérelmezőtől további kiegészítő információ elektronikus kódok formájában való benyújtását kérheti, amennyiben ezen információ a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (6) szerinti adólevonási jog bármilyen korlátozása miatt, vagy a visszatérítés helye szerinti tagállamnak az említett irányelv 395. vagy 396. cikke alapján biztosított eltérés végrehajtásához szükséges.

               (8)

               A 904/2010/EU rendelet 48. cikkének (2) bekezdése értelmében a visszatérítés szerinti tagállam illetékes hatóságainak elektronikus úton továbbítaniuk kell a többi tagállam illetékes hatóságai részére a 2008/9/EK irányelv 9. cikke (2) bekezdésének alapján általuk kért információkat.

               (9)

               Ezzel összefüggésben célszerű meghatározni a tagállamok által a 2008/9/EK irányelv 9. cikkének (2) cikke alapján kért további kiegészítő információ továbbításának technikai részleteit. Különösen fontos, hogy meg legyenek határozva az információ továbbításához használandó kódok. Az e rendelet III. mellékletében meghatározott kódokat a közigazgatási együttműködéssel foglalkozó állandó bizottság dolgozta ki a tagállamok által a 2008/9/EK irányelv 9. cikke (2) bekezdésének alkalmazásához kért információk alapján.

               (10)

               A 2008/9/EK irányelv 11. cikkével összhangban a kérelmezőktől kérni lehet, hogy harmonizált kódok használatával nevezzék meg üzleti tevékenységüket. E célból a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló, 2006. december 20-i 1893/2006/EK európai parlamenti és tanácsi rendelet (7) 2. cikke (1) bekezdésének d) pontja szerinti általános használatú kódokat célszerű igénybe venni.

               (11)

               A 904/2010/EU rendelet 25. cikke kimondja, hogy a megkereső hatóság kérelmére a megkeresett hatóság kézbesíti a címzett részére a közigazgatási hatóságoktól származó és a megkereső hatóság székhelye szerinti tagállamban a hozzáadottértékadó-szabályok alkalmazására vonatkozó valamennyi okiratot és határozatot.

               (12)

               Amennyiben a visszatérítés helye szerinti tagállam arra kéri a székhely szerinti tagállamot, hogy kézbesítse a kérelmező részére a 2008/9/EK irányelv alkalmazása céljából hozott határozatait és okiratait, úgy indokolt lehetővé tenni, hogy a kézbesítési kérelmet a 904/2010/EU rendelet 2. cikke (1) bekezdésének q) pontja szerinti, a közös kommunikációs hálózaton és a közös rendszerinterfészen alapuló (CCN/CSI) felületen továbbítsák.

               (13)

               A 904/2010/EU rendelet 48. cikkéhez végrehajtási szabályokat szükséges megállapítani – egyebek mellett – a közigazgatási együttműködés bevezetése, valamint a szolgáltatásnyújtás teljesítési helyére, a különös szabályozásra és a hozzáadottértékadó-visszatérítésre vonatkozó szabályokkal kapcsolatos információcsere tekintetében.

               (14)

               Végül a 904/2010/EU rendelet értékeléséhez statisztikai adatjegyzéket kell létrehozni.

               (15)

               Az e határozatban előirányzott intézkedések összhangban állnak a Közigazgatási Együttműködés Állandó Bizottságának véleményével,

         ELFOGADTA EZT A RENDELETET:
   1. cikk
   Tárgy
   E rendelet megállapítja a 904/2010/EU rendelet 14., 32. 48., 49. cikkének és 51. cikke (1) bekezdésének végrehajtására vonatkozó részletes szabályokat.
   2. cikk
   Az előzetes megkeresés nélküli információcsere kategóriái
   A 904/2010/EU rendelet 13. cikkével összhangban, az automatikus csere tárgyát képező információk kategóriái a következők:

               1.

               információk a be nem jegyzett adóalanyokról;

               2.

               információk az új közlekedési eszközökről.

         3. cikk
   Az előzetes megkeresés nélküli információcsere alkategóriái
   (1)   A be nem jegyzett adóalanyok esetében az automatikus csere tárgyát képező információk a következők:

               a)

               információk a héa-azonosítószámok másik tagállamban letelepedett adóalanyok részére történő kiadásáról;

               b)

               információk a visszatérítés helye szerinti tagállamtól eltérő tagállamban székhellyel rendelkező adóalanyok részére a 2008/9/EK irányelv értelmében biztosított héa-visszatérítésről.

         (2)   Az új közlekedési eszközök tekintetében az automatikus csere tárgyát képező információk a következők:

               a)

               információk a 2006/112/EK irányelv 2. cikke (2) bekezdésének a) és b) pontjában meghatározott új közlekedési eszközöknek az irányelv 138. cikke (2) bekezdésének a) pontja szerint adómentességet élvező, az irányelv 9. cikkének (2) bekezdése értelmében adóalanynak minősülő és héaazonosítóval rendelkező személyek általi értékesítéseiről;

               b)

               információk a 2006/112/EK irányelv 2. cikke (2) bekezdésének a) és b) pontjában meghatározott új hajóknak és légierőnek az irányelv 138. cikke (2) bekezdésének a) pontja szerint adómentességet élvező, az a) pontban említettektől eltérő, héaazonosítóval rendelkező adóalanyok általi, héaazonosítóval nem rendelkező személyek részére történő értékesítéseiről;

               c)

               információk a 2006/112/EK irányelv 2. cikke (2) bekezdésének a) és b) pontjában meghatározott új szárazföldi gépjárműveknek az irányelv 138. cikke (2) bekezdésének a) pontja szerint adómentességet élvező, az a) pontban említettektől eltérő, héaazonosítóval rendelkező adóalanyok általi, héaazonosítóval nem rendelkező személyek részére történő értékesítéseiről.

         4. cikk
   Értesítés az előzetes megkeresés nélküli információcserétől való tartózkodásról
   2012. május 20-ig minden tagállam írásban értesíti a Bizottságot a 904/2010/EU rendelet 14. cikke (1) bekezdésének második albekezdése szerint hozott azon döntéséről, hogy az e rendelet 2. és 3. cikkében említett információk egy vagy több kategóriájában vagy alkategóriájában tartózkodni kíván az automatikus adatcserétől. A bizottság a tagállamok által az automatikus adatcsere szempontjából mellőzni kívánt kategóriákról tájékoztatja a többi tagországot.
   5. cikk
   Az információátadások gyakorisága
   Ha az automatikus csererendszer van érvényben, a 2. és 3. cikkben külön-külön említett kategóriák és alkategóriák esetében az információk rendelkezésre állásukkal egy időben átadásra kerülnek legkésőbb az elérhetővé válásuk naptári negyedévét követő harmadik hónap végén.
   6. cikk
   Az információk továbbítása
   (1)   A 904/2010/EU rendelet szerint közölt információk továbbítására lehetőség szerint kizárólag elektronikus úton, a CCN/CSI hálózaton keresztül kerül sor, az alábbiak kivételével:

               a)

               a 904/2010/EU rendelet 25. cikkében említett kézbesítés iránti megkeresés és a kézbesítés iránti megkeresés tárgyát képező intézkedés vagy határozat;

               b)

               a 904/2010/EU rendelet 9. cikke értelmében továbbított eredeti okiratok.

         (2)   A tagállamok illetékes hatóságai megállapodhatnak abban, hogy elektronikus úton közlik egymással az (1) bekezdés a) és b) pontjában említett információkat.
   7. cikk
   Az adóalanyok tájékoztatása
   (1)   A tagállamok a 904/2010/EU rendelet 32. cikkével összhangban az e rendelet I. mellékletben foglaltak szerinti részletezésben megadják a számlázásra vonatkozó információkat a Bizottság által létrehozott webportálon.
   (2)   A Bizottság az (1) bekezdésben említett webportált azon tagállamok rendelkezésére bocsátja, amelyek az alábbi kiegészítő információk közzététele mellett döntenek:

               a)

               információk a számlák megőrzésére vonatkozóan a II. melléklet szerinti részletezésben;

               b)

               a tagállamok által a 2008/9/EK irányelv 9. cikkének (2) bekezdése szerint kért, elektronikusan kódolt kiegészítő információk;

               c)

               a 904/2010/EU rendelet 42. cikkének második bekezdésében említettek szerint a hozzáadottérték-adó normál kulcsára vonatkozó információk 2014. december 31-ig;

               d)

               2015. január 1-jétől tájékoztatás a 904/2010/EU rendelet 47. cikkének második bekezdésében említettek szerint a hozzáadottérték-adó távközlési szolgáltatásokra, műsorszolgáltatásokra és elektronikus úton nyújtott szolgáltatásokra vonatkozó kulcsáról.

         8. cikk
   A héa-visszatérítés kapcsán folytatott információcsere
   Amennyiben a visszatérítés helye szerinti tagállam arról értesíti a többi tagállamot, hogy a 2008/9/EK irányelv 9. cikkének (2) bekezdése alapján további kiegészítő információ elektronikus kódok formájában való benyújtását kéri, úgy a kért információ továbbításához az e rendelet III. mellékletében meghatározott kódokat kell alkalmazni.
   9. cikk
   A héa-visszatérítés kapcsán az üzleti tevékenységek megnevezésének cseréje
   Amennyiben a visszatérítés helye szerinti tagállam a 2008/9/EK irányelv 11. cikke alapján a kérelmező üzleti tevékenységének megnevezését kéri, úgy a kért információt az 1893/2006/EK rendelet 2. cikke (1) bekezdésének d) pontja szerinti negyedik szintű NACE Rev. 2 kódokkal kell megadni.
   10. cikk
   Értesítés a héa-visszatérítéssel kapcsolatos okiratokról és határozatokról
   Amennyiben a visszatérítés helye szerinti tagállam arra kéri a címzett székhely szerinti tagállamát, hogy értesítse a címzettet a 2008/9/EK irányelv szerinti visszatérítéssel kapcsolatos okiratairól és határozatairól, úgy az értesítés iránti kérelem a 904/2010/EU rendelet 2. cikke (1) bekezdésének q) pontja szerinti CCN/CSI-hálózaton keresztül is továbbítható.
   11. cikk
   Statisztikai adatok
   A 904/2010/EU rendelet 49. cikkének (3) bekezdésében említett statisztikai adatjegyzék a IV. mellékletben található.
   Minden tagállam minden év április 30-a előtt elektronikus úton, a IV. mellékletben található formanyomtatvány segítségével eljuttatja az első bekezdésben említett statisztikai adatokat a Bizottsághoz.
   12. cikk
   Tagállami intézkedések közlése
   A tagállamok közlik a Bizottsággal nemzeti joguknak azon rendelkezéseit, amelyeket az ezen határozat által szabályozott területen fogadnak el.
   A Bizottság a rendelkezéseket továbbítja a többi tagállamnak.
   13. cikk
   Hatályon kívül helyezés
   Az 1925/2004/EK és az 1174/2009/EK rendelet hatályát veszti.
   A hatályon kívül helyezett rendeletekre való hivatkozásokat erre a rendeletre való hivatkozásként kell értelmezni, a VI. mellékletben foglalt megfelelési táblázatnak megfelelően.
   14. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 31-én.

            a Bizottság részéről

            az elnök

         José Manuel BARROSO

      (1)  HL L 268., 2010.10.12., 1. o.

      (2)  HL L 264., 2003.10.15., 1. o.

      (3)  HL L 331., 2004.11.5., 13. o.

      (4)  HL L 314., 2009.12.1., 50. o.

      (5)  HL L 44., 2008.2.20., 23. o.

      (6)  HL L 347., 2006.12.11., 1. o.

      (7)  HL L 393., 2006.12.30., 1. o.

      I. MELLÉKLET

         Tájékoztatás a számlázás részleteiről a 904/2010/EU rendelet 32. cikkével összhangban

      1.   Számlakibocsátás

      A 2006/112/EK irányelv 221. cikkének (1) bekezdése szerinti számlaadási kötelezettség alkalmazása

                  1. kérdés –

                  Milyen egyéb körülmények esetén áll fenn számlaadási kötelezettség?

                  2. kérdés –

                  Amennyiben fennáll a számlaadási kötelezettség, a számlák egyszerűsítettek vagy részletesek?

            A 2006/112/EK irányelv 221. cikkének (2) bekezdése – számlázás adómentes pénzügyi és biztosítási szolgáltatások esetében

                  3. kérdés –

                  Az adómentes pénzügyi és biztosítási szolgáltatások esetében fennáll a számlaadás kötelezettsége?

                  4. kérdés –

                  Ha igen, a számlák egyszerűsítettek vagy részletesek?

            A 2006/112/EK irányelv 221. cikkének (3) bekezdése – az adómentes szolgáltatásnyújtás számlaadási kötelezettség alóli mentesítése

                  5. kérdés –

                  Mely adómentes szolgáltatásnyújtás esetében nem áll fenn számlaadási kötelezettség (ha van ilyen szolgáltatás)?

            2.   A számla kibocsátásának időpontja

      A 2006/112/EK irányelv 222. cikke – a számlakibocsátás határidőhöz kötése

                  6. kérdés –

                  A fordított adózás hatálya alá tartozó, Közösségen belüli vagy határokon átnyúló szolgáltatásnyújtás eseteit kivéve határidőhöz kötött a számlakibocsátás?

                  7. kérdés –

                  Ha igen, mi a számlakibocsátás határideje?

            3.   Összesítő számlák

      A 2006/112/EK irányelv 223. cikke – az összesítő számlák kibocsátásának időszaka

                  8. kérdés –

                  Kibocsátható összesítő számla azon szolgáltatásnyújtás esetében, amelynél egy naptári hónapot meghaladó időszak során keletkezik az adófizetési kötelezettség? A fordított adózás hatálya alá tartozó, Közösségen belüli vagy határokon átnyúló szolgáltatásnyújtást nem kell figyelembe venni.

                  9. kérdés –

                  Ha igen, milyen időszakot vesznek alapul?

            4.   A megrendelő által kibocsátott számlák

      A 2006/112/EK irányelv 224. cikke – Az adóalany nevében és megbízásából a megrendelő által kibocsátott számlák

                  10. kérdés –

                  A tagállam megköveteli, hogy a megrendelő által kibocsátott számlákat a szolgáltatást nyújtó adóalany nevében és megbízásából bocsássák ki?

            5.   A számlázás kiszervezése nem EU-tagállambeli harmadik félnek

      A 2006/112/EK irányelv 225. cikke – Uniós szolgáltató megbízásából nem EU-tagállambeli harmadik fél által végzett számlakibocsátás egyedi feltételekhez való kötése

                  11. kérdés –

                  Feltételekhez kötött a számlázásnak egy EU-n kívül letelepedett harmadik félhez való kiszervezése?

                  12. kérdés –

                  Ha igen, melyek ezek?

            6.   A számlák tartalma

      A 2006/112/EK irányelv 227. cikke – Az ügyfélhez tartozó héa-azonosítószám feltüntetésének követelménye

                  13. kérdés –

                  A Közösségen belüli termékértékesítést vagy a fordított adózás hatálya alá tartozó szolgáltatásnyújtást nem tekintve a számlán fel kell tüntetni az ügyfél héa-azonosítószámát?

                  14. kérdés –

                  Ha igen, milyen esetekben kell a számlán feltüntetni az ügyfél héa-azonosítószámát?

            A 2006/112/EK irányelv 230. cikke – a héaszámlán feltüntetett fizetőeszköz

                  15. kérdés –

                  Ha a héa összege az Európai Központi Bank átváltási árfolyama alapján a nemzeti fizetőeszközre átváltva szerepel, erről kell tájékoztatni?

            A 2006/112/EK irányelv 239. cikke – adó-nyilvántartási szám használata

                  16. kérdés –

                  Ha az értékesítő vagy az ügyfél nem végez Közösségen belüli beszerzést, távértékesítést vagy nem nyújt, illetve nem vesz igénybe Közösségen belüli szolgáltatásokat, kap héa-azonosítószámot?

            A 2006/112/EK irányelv 240. cikke – a héa-azonosítószám és az adó-nyilvántartási szám használata

                  17. kérdés –

                  Ha az adóalanyok héa-azonosítószámot és adó-nyilvántartási számot is kapnak, milyen esetben kell feltüntetni az egyiket vagy mindkettőt a számlán?

            7.   Papíralapú és elektronikus számlák

      A 2006/112/EK irányelv 235. cikke – EU-n kívüli országból teljesített elektronikus számlák kibocsátása

                  18. kérdés –

                  Feltételekhez kötött a harmadik országokból teljesített elektronikus számlák kibocsátása?

                  19. kérdés –

                  Ha igen, melyek ezek?

            8.   Egyszerűsített számlák

      A 2006/112/EK irányelv 238. cikke – egyszerűsített számlák használata

                  20. kérdés –

                  Milyen esetekben van mód egyszerűsített számlázásra?

            A 2006/112/EK irányelv 226b. cikke – az egyszerűsített számlán feltüntetendő adatok

                  21. kérdés –

                  Milyen adatokat kell feltüntetni az egyszerűsített számlán?

      II. MELLÉKLET

         A számlák megőrzésével kapcsolatban a webportálon keresztül megadható tagállami adatok

      A 2006/112/EK irányelv 245. cikke – a megőrzés helye

                  1. kérdés

                  Ha a megőrzés a tagállam területén kívül történik, az adóalanyoknak be kell jelenteniük annak helyét?

                  2. kérdés

                  Ha igen, mi a bejelentés módja?

                  3. kérdés

                  Papíralapú számlák a tagállam területén kívül is megőrizhetők?

            A 2006/112/EK irányelv 247. cikkének (1) bekezdése – a megőrzés időtartama

                  4. kérdés

                  A számlákat milyen időtartamra kell megőrizni?

            A 2006/112/EK irányelv 247. cikkének (2) bekezdése – a megőrzés formátuma

                  5. kérdés

                  A papíralapú számlák elektronikusan is megőrizhetők?

                  6. kérdés

                  Az elektronikus számlák papíron is megőrizhetők?

                  7. kérdés

                  Az elektronikusan tárolt számlák eredetének hitelességét és tartalmának sértetlenségét biztosító adatokat meg kell őrizni elektronikus aláírás vagy elektronikus adatcsere használatakor?

            A 2006/112/EK irányelv 247. cikkének (3) bekezdése – megőrzés harmadik országban

                  8. kérdés

                  A számlák megőrizhetők harmadik országban?

                  9. kérdés

                  Ha igen, milyen feltételekkel?

      III. MELLÉKLET

         A 904/2010/EU rendelet 48. cikkének (2) bekezdésében előírt információtovábbításhoz alkalmazandó kódok

                     1. kód.   Üzemanyag

                              1.1.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök üzemanyaga

                              1.1.1.

                              Benzin

                              1.1.2.

                              Dízel

                              1.1.3.

                              LPG

                              1.1.4.

                              Földgáz

                              1.1.5.

                              Bioüzemanyag

                              1.2.

                              3 500 kg-os vagy annál kisebb tömegű, fizető utasokat szállító közlekedési eszköznek nem minősülő közlekedési eszközök üzemanyaga

                              1.2.1.

                              Benzin

                              1.2.2.

                              Dízel

                              1.2.3.

                              LPG

                              1.2.4.

                              Földgáz

                              1.2.5.

                              Bioüzemanyag

                              1.2.6.

                              Személygépkocsi

                              1.2.7.

                              Tehergépkocsi

                              1.3.

                              Fizető utasokat szállító közlekedési eszközök üzemanyaga

                              1.3.1.

                              Benzin

                              1.3.2.

                              Dízel

                              1.3.3.

                              LPG

                              1.3.4.

                              Földgáz

                              1.3.5.

                              Bioüzemanyag

                              1.4.

                              Tesztjárművek üzemanyaga

                              1.5.

                              Közlekedési eszközök vagy motorok kenéséhez használt kőolajtermékek

                              1.6.

                              Viszonteladás céljából vett üzemanyag

                              1.7.

                              Áruszállító közlekedési eszközök üzemanyaga

                              1.8.

                              Személygépkocsik és többcélú gépkocsik üzemanyaga

                              1.8.1.

                              Kizárólag üzleti célokra

                              1.8.2.

                              részben kereskedelmi utasszállítás, vezetésoktatás vagy járműbérlés céljára

                              1.8.3.

                              részben az 1.8.2. kód alatt fel nem tüntetett célokra

                              1.9.

                              Motorkerékpárok, lakókocsik, rekreációs vagy sportcélú vízi járművek és 1 550 kg-nál kisebb tömegű légi járművek üzemanyaga

                              1.9.1.

                              Kereskedelmi utasszállítás, vezetésoktatás vagy járműbérlés céljára

                              1.9.2.

                              Üzleti célokra

                              1.10.

                              Gépek és mezőgazdasági vontatók üzemanyaga

                              1.10.1.

                              Benzin

                              1.10.2.

                              Dízel

                              1.10.3.

                              LPG

                              1.10.4.

                              Földgáz

                              1.10.5.

                              Bioüzemanyag

                              1.11.

                              Kilencnél kevesebb utas szállítására alkalmas közlekedési eszközök vagy bérautók üzemanyaga

                              1.11.1.

                              Benzin

                              1.11.2.

                              Dízel

                              1.11.3.

                              LPG

                              1.11.4.

                              Földgáz

                              1.11.5.

                              Bioüzemanyag

                              1.12.

                              Az 1.8. és az 1.9. kódon kívüli utasszállító közlekedési eszközök üzemanyaga

                              1.13.

                              Olyan közlekedési eszközök üzemanyaga, amelyek esetében a levonási jog nincs korlátozva

                              1.14.

                              Olyan közlekedési eszközök üzemanyaga, amelyek esetében a levonási jog korlátozva van

                     2. kód.   Közlekedési eszközök bérbeadása

                              2.1.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök bérbeadása

                              2.2.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközök bérbeadása

                              2.2.1.

                              Hat hónapnál hosszabb folyamatos időszakra

                              2.2.2.

                              Hat hónapnál nem hosszabb folyamatos időszakra

                              2.2.3.

                              Személygépkocsi

                              2.2.4.

                              Tehergépkocsi

                              2.3.

                              Fizető utasokat szállító közlekedési eszközök bérbeadása

                              2.3.1.

                              Hat hónapnál hosszabb folyamatos időszakra

                              2.3.2.

                              Hat hónapnál nem hosszabb folyamatos időszakra

                              2.4.

                              Áruszállító közlekedési eszközök bérbeadása

                              2.5.

                              Személygépkocsik és többcélú gépkocsik bérbeadása

                              2.5.1.

                              Kizárólag üzleti célokra

                              2.5.2.

                              részben kereskedelmi utasszállítás vagy vezetésoktatás céljára

                              2.5.3.

                              részben a 2.5.2. kód alatt fel nem tüntetett célokra

                              2.6.

                              Motorkerékpárok, lakókocsik, rekreációs vagy sportcélú vízi járművek és 1 550 kg-nál kisebb tömegű légi járművek bérbeadása

                              2.6.1.

                              Kereskedelmi utasszállítás vagy vezetésoktatás céljára

                              2.6.2.

                              Egyéb üzleti célokra

                              2.7.

                              M1 kategóriájú személygépkocsik bérbeadása

                              2.8.

                              Kilencnél több utas szállítására alkalmas közlekedési eszközök bérbeadása

                              2.9.

                              Kilencnél kevesebb utas szállítására alkalmas közlekedési eszközök bérbeadása

                              2.9.1.

                              Kereskedelmi műveletek céljára

                              2.9.2.

                              Kereskedelmi műveleteken kívüli célokra

                              2.10.

                              Olyan közlekedési eszközök bérbeadása, amelyek esetében a levonási jog nincs korlátozva

                              2.11.

                              Olyan közlekedési eszközök bérbeadása, amelyek esetében a levonási jog korlátozva van

                              2.12.

                              A 2.5. és a 2.6. kódon kívüli közlekedési eszközök bérbeadása

                     3. kód.   Az 1. és a 2. kód alatt említett áruktól és szolgáltatásoktól eltérő közlekedési eszközökkel kapcsolatos kiadások

                              3.1.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközökkel kapcsolatos kiadások

                              3.1.1.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök beszerzése

                              3.1.2.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök karbantartása

                              3.1.3.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök tartozékainak beszerzése és üzembe helyezése

                              3.1.4.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök fedett vagy fedetlen helyen történő parkolása

                              3.1.5.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközökkel kapcsolatos egyéb kiadások

                              3.2.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközökkel kapcsolatos kiadások

                              3.2.1.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközök beszerzése

                              3.2.2.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközök karbantartása

                              3.2.3.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközök tartozékainak beszerzése és üzembe helyezése

                              3.2.4.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközök fedett vagy fedetlen helyen történő parkolása

                              3.2.5.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő közlekedési eszközökkel kapcsolatos egyéb kiadások

                              3.2.6.

                              Személygépkocsi

                              3.2.7.

                              Tehergépkocsi

                              3.3.

                              Fizető utasokat szállító közlekedési eszközökkel kapcsolatos kiadások

                              3.3.1.

                              Fizető utasokat szállító közlekedési eszközök beszerzése

                              3.3.2.

                              Fizető utasokat szállító közlekedési eszközök karbantartása

                              3.3.3.

                              Fizető utasokat szállító közlekedési eszközök tartozékainak beszerzése és üzembe helyezése

                              3.3.4.

                              Fizető utasokat szállító közlekedési eszközök fedett vagy fedetlen helyen történő parkolása

                              3.3.5.

                              Fizető utasokat szállító közlekedési eszközökkel kapcsolatos egyéb kiadások

                              3.4.

                              Áruszállító közlekedési eszközökkel kapcsolatos kiadások

                              3.4.1.

                              Áruszállító közlekedési eszközök beszerzése

                              3.4.2.

                              Áruszállító közlekedési eszközök karbantartása

                              3.4.3.

                              Áruszállító közlekedési eszközök fedett vagy fedetlen helyen történő parkolása

                              3.4.4.

                              Áruszállító közlekedési eszközökkel kapcsolatos, a 3.4.1., 3.4.2. és 3.4.3. kódon kívüli kiadások

                              3.5.

                              Személygépkocsik és többcélú gépkocsik karbantartása

                              3.5.1.

                              Kizárólag üzleti célokra

                              3.5.2.

                              részben kereskedelmi utasszállítás, vezetésoktatás vagy járműbérlés céljára

                              3.5.3.

                              részben a 3.5.2. kód alatt fel nem tüntetett üzleti célokra

                              3.6.

                              Motorkerékpárok, lakókocsik, rekreációs vagy sportcélú vízi járművek és 1 550 kg-nál nagyobb tömegű légi járművek karbantartása

                              3.6.1.

                              Kereskedelmi utasszállítás, vezetésoktatás vagy járműbérlés céljára

                              3.6.2.

                              Egyéb üzleti célokra

                              3.7.

                              Személygépkocsikkal és többcélú gépkocsikkal kapcsolatos kiadások a karbantartáson, illetve a fedett vagy fedetlen helyen történő parkoláson kívül

                              3.7.1.

                              Kizárólag üzleti célokra

                              3.7.2.

                              részben kereskedelmi utasszállítás, vezetésoktatás vagy járműbérlés céljára

                              3.7.3.

                              részben a 3.7.2. kód alatt fel nem tüntetett célokra

                              3.8.

                              Motorkerékpárokkal, lakókocsikkal, rekreációs vagy sportcélú vízi járművekkel és 1 550 kg-nál nagyobb tömegű légi járművekkel kapcsolatos kiadások, a karbantartáson, illetve fedett vagy fedetlen helyen történő parkoláson kívül

                              3.8.1.

                              Kereskedelmi utasszállítás, vezetésoktatás, járműbérlés vagy viszonteladás céljára

                              3.8.2.

                              Egyéb üzleti célokra

                              3.9.

                              M1 kategóriájú személygépkocsik beszerzése

                              3.10.

                              M1 kategóriájú személygépkocsik tartozékainak beszerzése, összeszerelése és üzembe helyezése

                              3.11.

                              Kilencnél több utas szállítására alkalmas közlekedési eszközökkel vagy áruszállító közlekedési eszközökkel kapcsolatos kiadások

                              3.12.

                              Kilencnél kevesebb utas szállítására alkalmas közlekedési eszközökkel vagy áruszállító közlekedési eszközökkel kapcsolatos kiadások

                              3.13.

                              Olyan közlekedési eszközökkel kapcsolatos kiadások, amelyek esetében a levonási jog nincs korlátozva

                              3.14.

                              Olyan közlekedési eszközökkel kapcsolatos kiadások, amelyek esetében a levonási jog korlátozva van

                              3.15.

                              A személygépkocsik és többcélú gépkocsik, motorkerékpárok, lakókocsik, rekreációs vagy sportcélú vízi járművek és 1 550 kg-nál nagyobb tömegű légi járművek közé nem sorolható utasszállító közlekedési eszközök karbantartása

                              3.16.

                              Utasszállító közlekedési eszközök fedett vagy fedetlen helyen történő parkolása

                              3.17.

                              A személygépkocsik és többcélú gépkocsik, motorkerékpárok, lakókocsik, rekreációs vagy sportcélú vízi járművek és 1 550 kg-nál nagyobb tömegű légi járművek közé nem sorolható közlekedési eszközökkel kapcsolatos kiadások, a karbantartáson, illetve fedett vagy fedetlen helyen történő parkoláson kívül

                     4. kód.   Autópályadíjak és úthasználati díjak

                              4.1.

                              3 500 kg-nál nagyobb tömegű, fizető utasokat szállító közlekedési eszköznek nem minősülő közlekedési eszközök autópályadíja

                              4.2.

                              3 500 kg-nál nem nagyobb tömegű, fizető utasokat szállító közlekedési eszköznek nem minősülő járművek autópályadíja

                              4.2.1.

                              Személygépkocsi

                              4.2.2.

                              Tehergépkocsi

                              4.3.

                              Fizető utasokat szállító közlekedési eszközök autópályadíja

                              4.4.

                              Bármely közlekedési eszköz autópályadíja a Nagy-Bælt hídon át

                              4.5.

                              Bármely közlekedési eszköz autópályadíja az Øresund hídon át

                              4.6.

                              Fizető utasokat szállító, kilencnél több utas szállítására alkalmas közlekedési eszközök autópályadíja

                              4.7.

                              Fizető utasokat szállító, kilencnél kevesebb utas szállítására alkalmas közlekedési eszközök autópályadíja

                              4.8.

                              Gépjárművek autópályadíja konferenciával, vásárral, kiállítással vagy kongresszussal összefüggésben

                              4.8.1.

                              A rendezvény szervezője esetében

                              4.8.2.

                              A rendezvény résztvevője esetében, ha a díjat közvetlenül a szervező számítja fel

                     5. kód.   Utazási költségek, mint például taxiköltségek, tömegközlekedési díjak

                              5.1.

                              Az adóalany vagy az adóalany alkalmazottja esetében

                              5.2.

                              Az adóalanytól vagy az adóalany alkalmazottjától eltérő személy esetében

                              5.3.

                              Az adóalany vagy az adóalany alkalmazottja esetében, konferenciával, vásárral, kiállítással vagy kongresszussal összefüggésben

                              5.3.1.

                              A rendezvény szervezője esetében

                              5.3.2.

                              A rendezvény résztvevője esetében, ha a díjat közvetlenül a szervező számítja fel

                     6. kód.   Lakhatás

                              6.1.

                              Szállási és lakhatási kiadások az adóalany vagy az adóalany alkalmazottja esetében

                              6.2.

                              Szállási és lakhatási kiadások az adóalanytól vagy az adóalany alkalmazottjától eltérő személy esetében

                              6.3.

                              Szállási és lakhatási kiadások az adóalany vagy az adóalany alkalmazottja esetében, elszámolható konferencia látogatása esetén

                              6.4.

                              Szállási és lakhatási kiadások az adóalany vagy az adóalany alkalmazottja esetében, konferenciával, vásárral, kiállítással vagy kongresszussal összefüggésben

                              6.4.1.

                              A rendezvény szervezője esetében

                              6.4.2.

                              A rendezvény résztvevője esetében, ha a díjat közvetlenül a szervező számítja fel

                              6.5.

                              Szállási és lakhatási kiadások a termékértékesítést vagy szolgáltatásnyújtást végző adóalany alkalmazottja esetében

                              6.6.

                              Szállási és lakhatási kiadások továbbértékesítés keretében

                              6.7.

                              A 6.5. vagy 6.6. kódon kívüli lakhatási kiadások

                     7. kód.   Élelmiszer, ital és éttermi szolgáltatások

                              7.1.

                              Szállodák, bárok, éttermek és szálláshelyek által biztosított élelmiszer és ital, ideértve a reggelit is

                              7.1.1.

                              Az adóalany vagy az adóalany alkalmazottja esetében

                              7.1.2.

                              Az adóalanytól vagy az adóalany alkalmazottjától eltérő személy esetében

                              7.2.

                              Konferenciával, vásárral, kiállítással vagy kongresszussal összefüggésben biztosított élelmiszer és ital

                              7.2.1.

                              A rendezvény szervezője esetében

                              7.2.2.

                              A rendezvény résztvevője esetében, ha a díjat közvetlenül a szervező számítja fel

                              7.3.

                              Élelmiszer és ital a termékértékesítést vagy szolgáltatásnyújtást végző adóalany alkalmazottja esetében

                              7.4.

                              Továbbértékesítés keretében vásárolt éttermi szolgáltatások

                              7.5.

                              A 7.2., 7.3. és 7. kódon kívül eső élelmiszer, ital vagy éttermi szolgáltatás vásárlása

                     8. kód.   Belépőjegyek vásárokra és kiállításokra

                              8.1.

                              Az adóalany vagy az adóalany alkalmazottja esetében

                              8.2.

                              Az adóalanytól vagy az adóalany alkalmazottjától eltérő személy esetében

                     9. kód.   Luxuskiadások, szórakozási célú kiadások és reprezentációs költségek

                              9.1.

                              Alkoholvásárlás

                              9.2.

                              Dohányáru-vásárlás

                              9.3.

                              Fogadások és reprezentációs rendezvények kiadásai

                              9.3.1.

                              Hirdetési célra

                              9.3.2.

                              Nem hirdetési célra

                              9.4.

                              Kedvtelési célú kishajó karbantartása

                              9.5.

                              Műalkotásokkal, gyűjteménydarabokkal és régiségekkel kapcsolatos kiadások

                              9.6.

                              Luxuskiadások, szórakozási célú kiadások és reprezentációs költségek hirdetési céllal

                              9.7.

                              Luxuskiadások, szórakozási célú kiadások és reprezentációs költségek a 9.1., 9.2. és 9.3. kódon kívüli céllal

                     10. kód.   Egyéb

                              10.1.

                              Szerszámok

                              10.2.

                              Jótállási időn belüli javítások

                              10.3.

                              Oktatáshoz kötődő szolgáltatások

                              10.4.

                              Vagyontárgyakkal kapcsolatos munkák

                              10.4.1.

                              Ingatlanokkal kapcsolatos munkák

                              10.4.2.

                              Lakás céljára használt ingatlannal kapcsolatos munkák

                              10.4.3.

                              A 3. kódon kívül eső ingóságokkal kapcsolatos munkák

                              10.5.

                              Vagyontárgy beszerzése vagy bérbeadása

                              10.5.1.

                              Ingatlan beszerzése vagy bérbeadása

                              10.5.2.

                              Lakás, illetve rekreációs vagy szabadidős tevékenység céljára használt ingatlan beszerzése vagy bérbeadása

                              10.5.3.

                              Lakás, illetve rekreációs vagy szabadidős tevékenység céljára használt ingatlanhoz kötődő vagy ott használt ingóság beszerzése vagy bérbeadása

                              10.5.4.

                              A 2. kódon kívül eső ingóságok beszerzése vagy bérbeadása

                              10.6.

                              Víz, gáz vagy villamos energia szolgáltatása elosztóhálózaton keresztül

                              10.7.

                              Kis értékű ajándékok

                              10.8.

                              Irodaköltségek

                              10.9.

                              Vásárokon, szemináriumokon, oktatásban vagy képzésen való részvétel

                              10.9.1.

                              Vásárok

                              10.9.2.

                              Szemináriumok

                              10.9.3.

                              Oktatás

                              10.9.4.

                              Képzés

                              10.10.

                              Állatállománnyal és mezőgazdasági terménnyel kapcsolatos átalányfizetés

                              10.11.

                              EU-n kívüli országokba irányuló postai küldemények kiadásai

                              10.12.

                              Lakhatáshoz kötődő fax- és telefonkiadások

                              10.13.

                              Az utas általi közvetlen felhasználás érdekében az utazásszervező által beszerzett áruk és szolgáltatások

                              10.14.

                              Az 1.6. kódon kívül eső, viszonteladás céljából beszerzett áruk

                              10.15.

                              A 6.6. és a 7.4. kódon kívül eső, viszonteladás céljából beszerzett áruk

                              10.16.

                              Vagyontárgyakkal kapcsolatos munkák

                              10.16.1.

                              Lakóhely, illetve rekreációs vagy szabadidős tevékenység céljára használt ingatlannal kapcsolatos munkák

                              10.16.2.

                              A 10.6.1. kódon kívül eső ingatlanokkal kapcsolatos munkák

                              10.16.3.

                              A 10.6.1. kód szerinti ingatlanhoz kötődő vagy ott használt ingósággal kapcsolatos munkák

                              10.16.4.

                              A 10.6.3. kódon kívül eső ingóságokkal kapcsolatos munkák

                              10.17.

                              Vagyontárgyakkal kapcsolatos kiadások

                              10.17.1.

                              Lakás, illetve rekreációs vagy szabadidős tevékenység céljára használt ingatlannal kapcsolatos kiadások

                              10.17.2.

                              A 10.17.1. kódon kívül eső ingatlanokkal kapcsolatos kiadások

      IV. MELLÉKLET

         Formanyomtatvány a tagállamoknak a Bizottsághoz küldött, a 904/2010/EU rendelet 49. cikkének (3) bekezdése szerinti közleményéhez

         Tagállam:

         Év:

         A. rész.   Tagállamok szerinti statisztika:

                  7–12. cikk

                  15. cikk

                  16. cikk

                  25. cikk

                  Mező

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Beérkezett információkérések

                  Elküldött információkérések

                  Késedelmes + be nem érkezett válaszok

                  Egy hónapon belül beérkezett válaszok

                  A beérkezett, 12. cikk szerinti értesítések

                  A beérkezett önkéntes információk

                  Az elküldött önkéntes információk

                  A beérkezett, visszajelzést igénylő kérelmek

                  Elküldött visszajelzések

                  Az elküldött, visszajelzést igénylő kérelmek

                  Beérkezett visszajelzések

                  A beérkezett, hatósági kézbesítés iránti kérelmek

                  Az elküldött, hatósági kézbesítés iránti kérelmek

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Összesen

         B. rész.   Egyéb teljes körű statisztikák:

                     Kereskedőkről készült statisztikák

                  14

                  Közösségen belüli beszerzést bejelentő kereskedők száma a naptári évben

                  15

                  Közösségen belüli termékértékesítést és/vagy szolgáltatásnyújtást bejelentő kereskedők száma a naptári évben

                     Ellenőrzésekről és vizsgálatokról készült statisztikák

                  16

                  A 904/2010/EU tanácsi rendelet 28. cikke (más tagállamokban folytatott közigazgatási vizsgálatban való részvétel és jelenlét a közigazgatási hivatalokban) alkalmazásának száma

                  17

                  A tagállam által kezdeményezett egyidejű ellenőrzések száma (a 904/2010/EU tanácsi rendelet 29. és 30. cikke)

                  18

                  Azon egyidejű ellenőrzések száma, amelyekben a tagállam részt vett (a 904/2010/EU tanácsi rendelet 29. és 30. cikke)

                     Az előzetes megkeresés nélküli automatikus információcseréről készült statisztikák (79/2012/EU átdolgozott bizottsági rendelet)

                  19

                  A más tagállamban letelepedett adóalanyok részére kiadott héa-azonosítószámok mennyisége (a 79/2012/EU bizottsági rendelet 3. cikkének (1) bekezdése

                  20

                  Az új közlekedési eszközök vonatkozásában a többi tagállam felé továbbított információk mennyisége (a 79/2012/EU bizottsági rendelet 3. cikkének (2) bekezdése)

                     Opcionális (szabad szöveges) mezők

                  21

                  Az előző mezőkben nem említett bármely egyéb (automatikus) információcsere

                  22

                  A közigazgatási együttműködés előnyei és/vagy eredményei

      V. MELLÉKLET

         Hatályon kívül helyezett rendeletek

                  1925/2004/EK bizottsági rendelet
                  (HL L 331., 2004.11.5., 13. o.)

                  1792/2006/EK bizottsági rendelet
                  (HL L 362., 2006.12.20., 1. o.)

                  1174/2009/EK bizottsági rendelet
                  (HL L 314., 2009.12.1., 50. o.)

      VI. MELLÉKLET

         Megfelelési táblázat

                  Az 1925/2004/EK rendelet

                  Az 1174/2009/EK rendelet

                  Ez a rendelet

                  1. cikk

                  1. cikk

                  2. cikk

                  —

                  3. cikk, 1. és 2. pont

                  2. cikk, (1) és (2) bekezdés

                  3. cikk, 3., 4. és 5. pont

                  —

                  4. cikk, (1) és (2) bekezdés

                  3. cikk, (1) és (2) bekezdés

                  4. cikk, (3), (4) és (5) bekezdés

                  —

                  5. cikk, első bekezdés

                  4. cikk

                  5. cikk, második bekezdés

                  —

                  6. cikk

                  5. cikk

                  7. cikk

                  6. cikk

                  8. cikk

                  —

                  9. cikk

                  11. cikk

                  10. cikk

                  12. cikk

                  11. cikk

                  14. cikk

                  Melléklet

                  IV. melléklet

                  1. cikk

                  8. cikk

                  2. cikk

                  9. cikk

                  3. cikk

                  10. cikk

                  Melléklet

                  III. melléklet


title: A Bizottság (EU) 2017/837 végrehajtási rendelete (2017. május 17.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló (EU) 2015/1998 végrehajtási rendelet lengyel és svéd nyelvű változatának helyesbítéséről (EGT-vonatkozású szöveg. )

text:
               18.5.2017

               HU

               Az Európai Unió Hivatalos Lapja

               L 125/3

         A BIZOTTSÁG (EU) 2017/837 VÉGREHAJTÁSI RENDELETE
   (2017. május 17.)
   a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló (EU) 2015/1998 végrehajtási rendelet lengyel és svéd nyelvű változatának helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:

               (1)

               Az (EU) 2015/1998 bizottsági végrehajtási rendelet (2) lengyel nyelvű változata a melléklet 11.4.3 a) pontjában a meghatározott időközönként szinten tartó képzésen való részvételt megkövetelő kompetenciák felsorolásánál hibát tartalmaz.

               (2)

               Az (EU) 2015/1998 végrehajtási rendelet svéd nyelvű változata hibákat tartalmaz, nevezetesen a melléklet 8.1.1.2 és a 9.1.1.3 pontjában az újbóli átvizsgálás vonatkozásában; a 8.3.1 pontjában a bevitellel kapcsolatos kötelezettségek vonatkozásában; a 9.1.3.5 b) pontjának első albekezdésében az ellenőrzés módszerének hatályát illetően; a 9.3.1 pontjában a bevitellel kapcsolatos kötelezettségek vonatkozásában; valamint a 11.2.3.1 pontja bevezető mondatában a képzési kötelezettség által érintett személyek vonatkozásában.

               (3)

               Az (EU) 2015/1998 végrehajtási rendelet lengyel és svéd változatát ezért ennek megfelelően helyesbíteni kell. A helyesbítés a többi nyelvi változatot nem érinti.

               (4)

               Az e rendeletben előírt intézkedések összhangban vannak a polgári légi közlekedés védelmével foglalkozó bizottság véleményével,

         ELFOGADTA EZT A RENDELETET:
   1. cikk

      (a magyar változatot nem érinti)

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 17-én.

            a Bizottság részéről

            az elnök

         Jean-Claude JUNCKER

      (1)  HL L 97., 2008.4.9., 72. o.

      (2)  A Bizottság (EU) 2015/1998 végrehajtási rendelete (2015. november 5.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 299., 2015.11.14., 1. o.).


title: A Tanács 86/2013/EU végrehajtási rendelete ( 2013. január 31. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról

text:
               1.2.2013

               HU

               Az Európai Unió Hivatalos Lapja

               L 32/5

         A TANÁCS 86/2013/EU VÉGREHAJTÁSI RENDELETE
   (2013. január 31.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (4) bekezdésére,
   mivel:

               (1)

               A Tanács 2011. augusztus 1-jén elfogadta a 753/2011/EU rendeletet.

               (2)

               Az Egyesült Nemzetek Biztonsági Tanácsának (ENSZ BT) az 1988 (2011) ENSZ BT-határozat 30. pontja alapján létrehozott bizottsága 2012. december 19-én és 28-án, valamint 2013. január 15-én módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.

               (3)

               A 753/2011/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 31-én.

            a Tanács részéről

            az elnök

         C. ASHTON

      (1)  HL L 199., 2011.8.2., 1. o.

      MELLÉKLET
      I.   Az alábbi személyre vonatkozó, a 753/2011/EU rendelet I. mellékletében foglalt jegyzékben szereplő bejegyzés helyébe a következő bejegyzés lép:

      A.   A Talibánnal összeköttetésben álló személyek

         Badruddin Haqqani (más néven Atiqullah)

         Címe: Mirámsáh, Pakisztán. Születési ideje: 1975–1979 körül. Születési helye: Mirámsáh, Észak-Vazirisztán, Pakisztán. Egyéb információ: a) a Haqqani-hálózat műveleti parancsnoka és a mirámsáhi tálib súra tagja; b) segítette a délkelet-afganisztáni célpontok elleni támadásokat; c) Jalaluddin Haqqani fia, Sirajuddin Jallaloudine Haqqani és Nasiruddin Haqqani testvére, Khalil Ahmed Haqqani unokaöccse; d) értesülések szerint 2012. augusztus végén elhunyt. Az ENSZ általi jegyzékbe vétel időpontja:2011.5.11.

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

      Badruddin Haqqani a tálibokhoz kötődő militáns csoport, a Haqqani-hálózat műveleti parancsnoka, amelynek központja a pakisztáni Szövetségi Irányítású Törzsi Területek észak-vazirisztáni körzetében található. Az afganisztáni felkelés arcvonalában tevékenykedő Haqqani-hálózat számos, nagy figyelmet keltő támadást hajtott végre. A hálózat vezetősége az alapító, Jalaluddin Haqqani – ő az 1990-es évek közepén csatlakozott Mohammed Omar molla tálib rezsimjéhez – három legidősebb fiából áll. Badruddin Haqqani tehát Jalaluddin fia, egyúttal Nasiruddin Haqqani és Sirajuddin Haqqani testvére, továbbá Mohammad Ibrahim Omari és Khalil Ahmed Haqqani unokaöccse.
      Badruddin a tálib kötődésű felkelők, illetve külföldi harcosok délkelet-afganisztáni célpontok elleni támadásait segíti. A mirámsáhi tálib súra tagja, amely alá a Haqqani-hálózat tevékenységei tartoznak.
      A feltételezések szerint Badruddin egyike a mintegy 1 000 harcost számláló Haqqani-hálózat legfontosabb katonai vezetőinek és a hálózaton belül az öngyilkos merényletek kiterveléséért felelős személyeknek. A Kelet-Afganisztánban és Kabulban végrehajtott támadások jelentős részéért a Haqqani-hálózatot terheli felelősség. Badruddin a vélekedések szerint közvetlenül részt vesz a külföldi és az afgán erők, valamint a polgári lakosság elleni támadásokban; továbbá szorosan együttműködik más terrorszervezetekkel, például az al-Kaidával és az Üzbegisztáni Iszlám Mozgalommal.
      Vélhetően Badruddin irányította a Haqqani-hálózat számlájára írható emberrablásokat is. Számos afgán és külföldi állampolgár elrablásának volt részese az afganisztáni–pakisztáni határvidéken.
      II.   Az alábbi személyekre vonatkozó, a 753/2011/EU rendelet I. mellékletében foglalt jegyzékben szereplő bejegyzéseket törölni kell:

      A.   A Talibánnal összeköttetésben álló személyek

                  1.

                  Abdul Razaq Ekhtiyar Mohammad

                  2.

                  Zabihullah Hamidi (más néven Taj Mir)

                  3.

                  Abdul Wahab Abdul Ghafar (más néven Abdul Wahab).


title: A Bizottság (EU) 2017/138 végrehajtási rendelete (2017. január 16.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Raclette de Savoie [OFJ])

text:
               27.1.2017

               HU

               Az Európai Unió Hivatalos Lapja

               L 22/6

         A BIZOTTSÁG (EU) 2017/138 VÉGREHAJTÁSI RENDELETE
   (2017. január 16.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Raclette de Savoie [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában
                   (2) Franciaország kérelmét a „Raclette de Savoie” elnevezés bejegyzésére.

               (2)

               2015. november 23-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján egy 2017. december 31-ig tartó átmeneti időszakot engedélyeztek két olyan, Franciaország területén székhellyel rendelkező gazdasági szereplőnek, akik teljesítik az említett cikkben foglalt feltételeket. A nemzeti felszólalási eljárás során e gazdasági szereplők, akik a kérelem benyújtása előtt legalább öt évig folyamatosan, jogszerűen forgalmazták a „Raclette de Savoie” terméket, kifogásolták a sajt szárazanyagban lévő zsírtartalmának arányát, valamint a tejelő tehenek napi alaptakarmányában a zöld szálastakarmányok minimális tartalmát. Az érintett gazdasági szereplők a következők: SCA des producteurs de Reblochon de la vallée de Thônes, Route d'Annecy BP 38, 74230 Thones és GAEC Le Seysselan, Vallod, 74190 Seyssel.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Raclette de Savoie” elnevezést be kell jegyezni,

         ELFOGADTA EZT A RENDELETET:
   1. cikk
   A „Raclette de Savoie” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.
   2. cikk
   Az 1. cikk értelmében biztosított oltalom nem érinti azt az átmeneti időszakot, amelyet Franciaország a „Raclette de Savoie” elnevezés termékleírásának jóváhagyásáról szóló, az 1151/2012/EU rendelet 15. cikkének (4) bekezdése alapján 2015. október 29-én elfogadott és a Francia Köztársaság Hivatalos Lapjában 2015. november 7-én közzétett rendelettel az említett cikkben foglalt feltételeket teljesítő gazdasági szereplőknek megadott.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 16-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 261., 2016.7.19., 16. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 632/2011/EU végrehajtási rendelete ( 2011. június 29. ) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 1067/2008/EK rendelettől a 2011. év tekintetében való eltérésről

text:
               30.6.2011

               HU

               Az Európai Unió Hivatalos Lapja

               L 170/18

         A BIZOTTSÁG 632/2011/EU VÉGREHAJTÁSI RENDELETE
   (2011. június 29.)
   a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 1067/2008/EK rendelettől a 2011. év tekintetében való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 144. cikkére,
   mivel:

               (1)

               A harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről szóló, 2008. október 30-i 1067/2008/EK bizottsági rendelet (2) 3. cikkének (1) bekezdése úgy rendelkezik, hogy a 2 989 240 tonnára vonatkozó éves behozatali vámkontingenst három alkontingensre kell felosztani az alábbiak szerint: 572 000 tonna az Amerikai Egyesült Államok, 38 853 tonna Kanada és 2 378 387 tonna egyéb harmadik országok tekintetében.

               (2)

               Az 1067/2008/EK rendelet 3. cikkének (3) bekezdése értelmében a 2 378 387 tonnára vonatkozó, egyéb harmadik országoknak szánt III. alkontingenst négy negyedéves részidőszakra kell felosztani, amelybe beletartozik a július 1-jétől szeptember 30-ig terjedő 3. részidőszak 594 597 tonna mennyiséggel, valamint az október 1-jétől december 31-ig terjedő 4. részidőszak 594 596 tonna mennyiséggel.

               (3)

               Annak érdekében, hogy az uniós piac gabonafélékkel való ellátottsága a jelenlegi piaci helyzetben is biztosított legyen a III. alkontingens keretében, helyénvaló a 2011. évre vonatkozóan a 3. és 4. részidőszakot egy, a két részidőszak összesített mennyiségét, azaz 1 189 193 tonnát tartalmazó részidőszakká összevonni.

               (4)

               Következésképpen a 2011. évre vonatkozóan helyénvaló eltérni az 1067/2008/EK rendelettől.

               (5)

               A behozatali engedélyek kibocsátására irányuló, 2011. július 1-jén kezdődő eljárás hatékony lebonyolítása érdekében indokolt, hogy ez a rendelet az Európai Unió Hivatalos Lapjában való kihirdetését követő napon hatályba lépjen.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1067/2008/EK rendelet 3. cikke (3) bekezdésének c) pontjától eltérve a 2011. évben a 3. részidőszak 2011. július 1-jétől2011. december 31-ig tart, és 1 189 193 tonnára vonatkozik.
   Az 1067/2008/EK rendelet 3. cikke (3) bekezdésének d) pontjától eltérve a 2011. év tekintetében a 4. részidőszak törlésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2011. december 31-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 29-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 290., 2008.10.31., 3. o.